section_heading: Uspjeh na top ljestvicama
paragraph_text: 1. ožujka 2004. godine, pjesma "Red Blooded Woman" objavljena je u Ujedinjenon Kraljevstvu. Postala je Minogueina 23. pjesma koja je dospjela na jedno od prvih pet mjesta u Ujedinjenom Kraljevstvu kad je debitirala na 5. mjestu ljestvice UK Singles Chart, iza američke pjevačice Britney Spears, koja je s pjesmom "Toxic" debitirala na prvom mjestu, i povratničkom pjesmom Georgea Michaela, "Amazing", koja je debitirala na 4. mjestu. Pjesma "Red Blooded Woman" ukupno je provela devet tjedana na toj ljestvici. Bila je uspješna i izvan Ujedinjenog Kraljevstva.